Die wêreld in foto’s – 19 Junie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Sedert die uitbreking van Covid-19 het lande wêreldwyd sosiale afstandhandhawing aangemoedig of algehele landwye afsonderingstydperke ingestel. Nietemin het Dave Franco, akteur, regisseur en medeskrywer van die film The Rental, ŉ inryteater geskep om dié film voor die vrystellingsdatum aan die publiek te wys. Werkers staan by die peuselhappietafel by die Vineland-inry in Kalifornië. (Foto: Chris Pizzello, AP) Dave Franco, Franco se vrou en mede-akteur, Alison Brie, poseer vir ŉ foto. (Foto: Chris Pizzello, AP) Dave Franco en Alison Brie wag vir die film om te begin by die Vineland-inry in Kalifornië. (Foto: Chris Pizzello, AP) Werkers rangskik letters op die ingangsborde by die Vineland-inry in Kalifornië. (Foto: Chris Pizzello, AP) Dave Franco en Alison Brie teken The Rental-plakkate voordat dié film by die Vineland-inry in Kalifornië gewys word. (Foto: Chris Pizzello, AP)